Ceos — Coresia — beg. 3rd c. BC
Region: Aegean Islands, incl. Crete (IG XI-[XIII]) — Cyclades, excl. Delos (IG XII,5) 

--------εις εισιν τον δε νομο[ν λυσαι ον] [ειπεν περι ----]πα[λ]ης πολυπειθης τους [δε προβουλ]ους τ[ους αει οντας εγ]διδοναι εν τωι μαιμακτηρ[ιωνι μη]νι τημ μησ[----- ενα]τηι απιοντος και διδοναι τωι εγλ[αβον]τι εις ιερεια 0 δραχμας τον δ εγλαβοντα εγγυον καταστ[η]σαι ον αν δεχωνται οι προβουλοι εστιασειν κατα τον νομον θυειν δε τομ μεμ βουν βεβληκοτα την δε οιν βεβληκυιαν αν δε τι και υαμινον θυηι μη πρεσβυτερον ενιαυσιου και εγμ[η]νου εστιαν δε τους τε πολιτας και ους η πολις κεκληκεν και τους μετοικους και τους απελευθερους οσοι τα τελη φερουσιν εις κορησιαν παρεχειν δε και δειπνον και οινον και τρωγαλια και ταλλα παντα καλως και κρεων σταθ[μ]ον κατα τον ανδρα ωμα ισταντα μη ελαττον 0 και εκ των εγκοιλιων οσα αν εχηι τα ιερεια δοκιμαζειν δε τα ιερεια τους προβουλους και τον ταμιαν και τογ κηρυκα και αφιστασθαι τα κρεα και των ιερων προιστασθαι αποδιδοναι δε το δειπνον δεκα ποδων και οινο[ν] παρεχειν αρεστον μεχρις αν ηλιος δυηι [ε]αν δε δοκιμασθηι η ε[σ]τιασις αποδουναι τηι υστεραιαι το αργυριον το λοιπον τον ταμιαν ου αν εγλαβηι αν δε μη απειναι αυτωι της εγλαβης το πεμπτομ μερος τιθεναι δε και αγωνα τηι εορτηι τους προβουλους απ[ο] δραχμων 0 αιρεισθαι δε και γυμνασιαρχον αμα ταις αλλαις αρχαις μη νεωτερον τριακοντα ετων τουτον δε ποιειν λαμπαδα των νεωτερων τηι εορτηι και ταλλα επιμελεσθαι τα κατα το γυμνασιον και εξαγειν εις μελετην ακοντισμου και τοξικης και καταπαλταφεσιας τρις του μηνος ος δ αμ μη παρηι των νεωτερων δυνατος ων κυριος εστω αυτον ζημιων μεχρι δραχμης διδοναι δε τους προβουλους τοις νικωσιν τοξοτηι ανδρι τοξον φαρετραν τοξευματων 0 δευτερειον τοξον 0 ακοντιστηι [α]νδρι λογχας τρεις περικεφαλαιαν 0 δευτερειον λογχας τρεις 0 καταπαλταφετηι ανδρι περικεφαλαιαν κοντον 0 τωι δευτερωι κοντος 0 λαμπαδαρχωι τωι νικωντι ασπιδα 0 τιθεναι δε και παιδων αγωνα και διδοναι αθλα παιδι τοξοτηι κρεων μεριδα ακοντιστηι παιδι μεριδα τα δε οπλα παρασκευαζειν τους προβουλους τους εξιοντας και παραδιδοναι τοις εφισταμενοις τον δε ταμιαν την τιμην διδοναι διδοναι δε και ραψωιδωι κρεων μεριδα καταλειπειν δε και καταπαλτην τους προβουλους τους αει οντας και βελη τριακοσια αχρις αν επικαιρον δοκηι ειναι τηι βουληι μη εξειναι δε αποδοσθαι τα αθλα α αν λαβηι τους δε στρατηγους εν τηι εξοπλασιαι εξεταζειν αναγραφειν δε εις λευκωμα εξης τους αει νικωντας τογ γραμματεα αν δε δοξει ο νομος αναγραψαι εις στηλην και στησαι εις το τεμενος.